钦定古今图书集成/明伦汇编/氏族典/第449卷 > 沈希稷
## 钦定古今图书集成/明伦汇编/氏族典/第449卷 > 沈希稷

按《万姓统谱》：“希稷，字济叔，温州人。宣和元年，知龙泉。
三年，睦贼洪载入寇，诸邑皆陷，民情汹汹，希稷毅然
为守御计。贼至，与战，大破之。事平，朝廷嘉其功，增秩
一等。在邑五年，去之日，送者涕泣，为立三贤堂。”

===沈周===按《万姓统谱》：“周知泉州，治尚简易，讼有可已者，辄谕
以义，使归思之，狱以故少。州旧多盗，日暮市门尽闭，
禁民勿往来。周至，除其禁而盗亦止。”